Még a saját családja sem láthatja Erzsébet királynőt | Cosmopolitan.hu
2020.03.25.@ 16.03
anglia brit királyi család család erzsébet királynő karantén
Még a saját családja sem láthatja Erzsébet királynőt
A királynő nem viccel a karantén szabályokkal!
Erzsébet királynő koránál és beosztásánál fogva fokozottan ki van téve a koronavírus fertőzésre, hiszen munkájából adódóan több ezer külföldi előkelőséggel találkozik évente, valamint több száz hivatalos eseményt ad. Azonban őfelsége hamarosan betölti 94. életévét, így a karanténba való vonulása elkerülhetetlenné vált az angliai helyzet miatt.
Jelenleg a Windsor kastélyban tartózkodik férjével, Fülöp herceggel, (aki 98 éves,) mivel a Buckingham-palotában közel 500 fő dolgozik, sőt, nemrégiben maszkos rendőröknek kellett elvinnie egy férfit a palotából, aki feltehetően a koronavírus fertőzöttség tüneteit mutatta.
„Nyilvánvalóan minél kevesebb ember kerül vele érintkezésbe annál jobb. A királynő biztonságával nem lehet játszadozni, főleg nem az ő és férje korában. Azonban nem csak az ő, de a dolgozóik érdekei is figyelembe vették és a legtöbb dolgozót hazaküldték erre az időszakra. Jelenleg a királynőt csak a hozzá legközelebb álló dolgozók látják el, valamint néhány lovászfiú és istállófiú gondoskodik a lovaikról. Mint mindenhol máshol a normális életet itt is szüneteltetni kellett egy időre” – nyilatkozta egy a royal családhoz közel álló forrás a DailyMailnek.
A királynőről a hírek szerint két kedvenc dolgozója gondoskodik főként, akik állandóan mellette vannak, valamint egy szobalány, egy séf és egy inas elégíti ki további igényeit. A királyi családi többi idős tagját is leköltöztették vidéki kastélyaikba, valamint a nagyszülőket most egy ideig nem látogathatják unokáik és gyermekeik.
Címkék: anglia brit királyi család család erzsébet királynő karantén királynő